
GRAD ZAGREB
GRADSKA ČETVRT
TREŠNJEVKA-SJEVER
Vijeće Mjesnog odbora 
                      „Samoborček“

KLASA: 024-08/22-003/844
URBROJ: 251-13-11-16/003-23-3
Zagreb, 25. travanj 2023.
Z A P I S N I K

sa 25. sjednice Vijeća Mjesnog odbora „Samoborček“, održane 25. travnja 2023. s početkom u 20,05 sati, u prostoru Mjesnog odbora „Samoborček“, Nova cesta 37.

Nazočni članovi Vijeća: Alma Smojver, Ana Legčević, Željko Duić, Ivan Maksan, Nikolina Rajković, Maja Đuroković 
Nenazočni članovi Vijeća: Noah Kraljević

Predsjednik Vijeća Mjesnog odbora „Samoborček“ utvrđuje da je na sjednici prisutno 6 od ukupno 7 članova Vijeća, pa Vijeće može pravovaljano raspravljati i odlučivati.
Predsjednik izvješćuje da zapisnik s 24. sjednice zbog kratkoće vremena između dviju sjednica nije dostavio Gradskom uredu za mjesnu samoupravu, civilnu zaštitu i sigurnost Područni odsjek Trešnjevka – sjever, te će navedeni zapisnik biti verificiran na slijedećoj sjednici.
Vijeće JEDNOGLASNO prihvaća obrazloženje.

Predsjednik predlaže:
	                       DNEVNI RED

       1.  Prijedlog Pravila Mjesnog odbora „Samoborček“ 
       2.  Prijedlog Poslovnika o radu Vijeća Mjesnog odbora „Samoborček“
       3.  Aktualna problematika
       4.  Pitanja, prijedlozi i obavijesti.

koji je prihvaćen JEDNOGLASNO.

Ad. 1. Prijedlog Pravila Mjesnog odbora „Samoborček“ 
           
Predsjednik otvara raspravu, u kojoj sudjeluju svi članovi vijeća, te zaključuju da je vrijeme za analizu materijala i donošenje stavova bilo prekratko i odlučuju da će predmetnu točku dnevnog reda odgoditi za slijedeću sjednicu
Vijeća.
               
Ad. 2. Prijedlog Poslovnika o radu Vijeća Mjesnog odbora „Samoborček“ 

Predsjednik otvara raspravu, u kojoj sudjeluju svi članovi vijeća, te zaključuju da je vrijeme za analizu materijala i donošenje stavova bilo prekratko i odlučuju da će predmetnu točku dnevnog reda odgoditi za slijedeću sjednicu
Vijeća.
          
Ad. 3. Aktualna problematika
- Nova cesta / Žajina – izvješće o stanju provedbe prijedloga zaključka
Predsjednik izvješćuje da je Zaključak o proglašenju komunalne infrastrukture javnim dobrom u općoj upotrebi sa 24. sjednice Vijeća MO-a Samoborček usvojen na VGČ Trešnjevka sjever i upućen na dalje postupanje u Gradske urede.
Vijeće Mjesnog odbora „Samoborček“ informaciju prima na znanje. 
- Pivnica Budweisser, Božidara Adžije 16 – bespravna gradnja – raskid ugovora o zakupu
Predsjednik izvješćuje o aktivnostima na i oko navedene lokacije:
- Prema dostupnim informacijama dio katastarske čestice k.č.br. 6730/1, k.o. Trešnjevka je, prema „Neobvezujućem javnom pozivu za iskazivanje interesa za davanje u zakup zemljišta u vlasništvu Zagrebačkog holdinga d.o.o. podnošenjem pisanih ponuda'' zakupljen je, izričito za namjenu parkiranja i/ili skladištenja na otvorenom, od strane trgovačkog društva ''Euforija ugostiteljstvo d.o.o.'' iz Zagreba, Ulica Hermana Bužana 13, OIB 82864954140, e-mail pivnicabudweiser@gmail.com, tel. 012303294, 0917200171, koje vodi pivnicu ''Budweisser''.
Recentno je primijećeno izvođenje pripremnih te izvedba građevinskih radova (armiranje i betoniranje) na dijelu predmetnog zakupljenog zemljišta.Pregledom javno dostupnih evidencija akata za izgradnju ustanovili smo da nisu izdani akti temeljem kojih bi bilo moguće izvoditi takve radove. U pokušaju da doznamo detalje o zakupu, kontaktirali smo ZET te sa e-mail adrese ZET javnost@zet.hr dana uto 4.travnja 2023. u 14:37 zaprimili sljedeći odgovor:
„Poštovani,
još jedanput ćemo ponoviti odgovor koji smo, 23. lipnja, prošle godine, u 12 sati i 59 minuta, dostavili na adresu elektroničke pošte: mo_samoborcek@zagreb.hr, a u kojem je spomenuta i čestica iz dopisa koji ste nam poslali u privitku:
„Predmetne nekretnine ( k.č. 6730/1 i k.č. 6743 k.o. Trešnjevka) kao nekretnine bivše podružnice Zagrebački električni tramvaj, odlukom Zagrebačkog holdinga Klasa: ZGH-01-18-131; Ur.broj:01-01-02-18-04 od 15.3.2018. godine su povjerene na upravljanje i s danom 01.01.2018. su prenesene u poslovne knjige podružnice Upravljanje nekretninama.“
Srdačan pozdrav.
Služba odnosa s javnošću“.
- Vanjska suradnica Povjerenstva za komunalne poslove MO Samoborček, gospođa Dora Dolečki-Glasinović, kontaktirala je Gradsko Komunalno redarstvo te je informirana da predmetna parcela nije javna površina pa redarstvo nema nadležnosti nad navedenom lokacijom i aktivnostima koje se na lokaciji provode.
- Dana 3.travnja u ime MO Samoborček predsjednik VMO-a je podnio online prijavu bespravne gradnje građevinskoj inspekciji DIRH-a (https://dirh.gov.hr/podnosenje-prijava/83).
Sa adrese online-prijave@dirh.hr (državni inspektorat Republike Hrvatske) poslana je na službeni mail MO-u Samoborček 3. travnja 2023. u 12:26 sati obavijest da je podnesena prijava zaprimljena.
Predsjednik otvara raspravu, u kojoj sudjeluju svi članovi vijeća, zaključuje raspravu.
Vijeće Mjesnog odbora „Samoborček“ JEDNOGLASNO donosi

                                                                          Z A K LJ U Č A K
(u privitku zapisnika)
- Rampa za pristup osobama s invaliditetom i smanjenom pokretljivošću – Nova cesta 4
Predsjednik izvješćuje o točki dnevnog reda te konstatira da na više puta zatraženu intervenciju nije bilo nikakve reakcije. 
Predsjednik otvara raspravu, u kojoj sudjeluju svi članovi vijeća, zaključuje raspravu.
Vijeće Mjesnog odbora „Samoborček“ JEDNOGLASNO donosi

                                                                          Z A K LJ U Č A K
(u privitku zapisnika)
-Caffe bar Caspar – uklanjanje bespravne ugostiteljske terase
Predsjednik izvješćuje da je po prijavi građana (Nikola Vukobratović) o bespravnoj ugostiteljskoj terasi Caffe bara Caspar, VMO Samoborček je proslijedilo prijavu Komunalnom redarstvu. Slijedom prijave redarstvo je izvijestilo na službeni mail MO-a Samoborček da je pokrenulo upravni i prekršajni postupak za otvorene terase caffe bara Casper u Trakošćanskoj br.3 i br. 5 budući da stranka nema valjano rješenje (odobrenje) za postavljanje istih.
Sukladno Zakonu o građevinskoj inspekciji (Narodne novine 153/13, 115/18) za zatvoreni dio, odnosno zimski vrt, upućen je dopis za nadležno postupanje, Državnom inspektoratu Građevinskoj inspekciji, Šubićeva 29, Zagreb.
Kako je/su predmetne terase na području pod nadležnošću MO SSK, a sam Caffe bar Caspar u višestambenoj zgradi u okviru nadležnosti MO Samoborček tako je o pokrenutom postupku potrebno obavijestiti i MO SSK, odnosno predsjednicu Lanu Vukovinski.
Isto tako utvrđuje da je potrebno o pokretanju postupka potrebno izvijestiti MO „Silvije Strahimir Kranjčević“ u što skorijem roku.
Predsjednik otvara raspravu, u kojoj sudjeluju svi članovi vijeća, zaključuje raspravu.
Vijeće Mjesnog odbora „Samoborček“ JEDNOGLASNO donosi

                                                                          Z A K LJ U Č A K
(u privitku zapisnika)
- izvješće o aktivnost stolnog tenisa
Predsjednik izvješćuje da je Gospodin Zlatko Pospiš podnio izvješće o korištenju velike dvorane u svrhu rekreacije građana igranjem stolnog tenisa u dosadašnjem periodu. Predsjednik otvara raspravu. U raspravi sudjeluju članovi/ce Vijeća te zaključuju da će se od izvjestitelja zatražiti detaljnije (brojčane) podatke vezano uz posjećenost svakoga od termina te podatke o broju i skupini korisnika.
- Organizacija dijaloškog foruma - „promet na području MO-a s naglaskom na promet u mirovanju“
[bookmark: _Hlk133576633]Predsjednik izvješćuje o točci. Predlaže temu dijaloškog foruma: „promet na području MO-a s naglaskom na promet u mirovanju“. Zamisao je da 10-15 gostiju (građana, stručnjaka, zainteresirane i stručne javnosti, gradske uprave, različitih svjetonazora i stajališta) kroz dijalog istražuju najbolja, moguća i održiva rješenja za problem prometa i parkiranja u našem MO-u.
[bookmark: _Hlk133578007]Ponuđena je besplatna stručna podrška pri organizaciji i provedbi foruma u okviru „Projekta Politike lokalnog mirotvorstva“ koji provodi udruga RAND u partnerskoj suradnji s ustanovom Politike nenasilja (ustanova za obrazovanje odraslih) iz Osijeka i s Centrom za studije mira i konflikata Sveučilišta u Rijeci (https://www.rand.hr/novosti1/2-uncategorised/107-politike-lokalnog-mirotvorstva).
Predsjednik otvara raspravu. U raspravi sudjeluju članovi/ce Vijeća. Predsjednik zaključuje raspravu i daje na glasovanje predmet rasprave. Vijeće jednoglasno prihvaća održavanje dijaloškog foruma na navedenu temu te prihvaća podršku u okviru „Projekta Politike lokalnog mirotvorstva“.
Za pripremu i provedbu dijaloškog foruma i suradnju s gore navedenim provoditeljima projekta zadužuje se i ovlašćuje Predsjednik VMO-a i Povjerenstvo za kulturu, obrazovanje i sport MO-a. 

Ad. 4. Pitanja, prijedlozi i obavijesti
- promjena termina dežurstva
Na prijedlog vijećnice Alme Smojver o promjeni termina dežurstva predsjednik otvara raspravu. U raspravi sudjeluju članovi/ce Vijeća. Predsjednik zaključuje raspravu i daje na glasovanje predmet rasprave. 
Članovi Vijeća su se dogovorila o promjeni termina dežurstva u MO-u. Novi termin dežurstva je svaki drugi i četvrti utorak u mjesecu od 19.00 – 20.00 sati.
Zadužuje se Gradski ured za mjesnu samoupravu, civilnu zaštitu i sigurnost da postupi sukladno ovom zaključku te da na web-u i ostalim mjestima oglašavanja ažurira raspored dežurstava u prostoru MO-a Samoborček.
- održavanje sljedeće sjednice Vijeća
 Slijedeća, 26. sjednica Vijeća planirana je za 23.05.2023. u 20.00 sati.

 Sjednica Vijeća završila je u 21.05 sati.
         
       ZABILJEŽIO
       Ivan Maksan                                                                                                                      Predsjednik
Vijeća Mjesnog odbora
          ”Samoborček”

